Daron Malakian

Daron Malakian (* 18. júl 1975,  Hollywood, štát Kalifornia) je gitarista skupiny System of a Down. Napísal väčšinu piesní tejto skupiny a tiež naspieval vokály v pozadí; výraznejšie sa spevácky prejavil až na dvojalbume Mezmerize/Hypnotize. 

 Životopis 
Jeho rodičia boli arménski prisťahovalci z Iraku a Iránu. Odmalička túžil hrať na bicie, ale rodičia mu to kvôli hlučnosti zakázali a namiesto nich mu kúpili gitaru, na ktorú niekedy hrával aj osem hodín denne.  V detstve sa tiež stal fanúšikom hokejového tímu Los Angeles Kings. 

Vo veľmi mladom veku ho očarila heavy-metalová hudba, počnúc KISS cez Iron Maiden, Judas Priest alebo Motörhead až po Ozzyho Osbournea. Neskôr si obľúbil skupiny ešte tvrdšieho rázu - Slayer, Venom, Metallica, Pantera, Sepultura, Cannibal Corpse. Okolo 17-tky začal počúvať The Beatles a Peter, Paul a Mary, ktorí mu boli inšpiráciou po textovej stránke.

Navštevoval školu Rose & Alex Pilibos Armenian school v Little Armenia, Hollywood, kam chodili aj Serj Tankian a Shavo Odadjian. 

Je spevákom a frontmanom skupiny Scars on Broadway. V zozname 100 najlepších heavy metalových gitaristov časopisu Rolling Stone obsadil 30. miesto.

Kategória:Rockoví gitaristi USA
Kategória:Heavymetaloví gitaristi USA
Kategória:Rockoví speváci USA
Kategória:Heavymetaloví speváci USA
Kategória:Členovia skupiny System of a Down
Kategória:Osobnosti USA arménskeho pôvodu
Kategória:Osobnosti z Los Angeles